
1. Izglītojamo skaits un īstenotās izglītības programmas 2025./2026. mācību gadā 
	Izglītības programmas nosaukums 

	Izglītības
programmas 
kods

	Licence
	Izglītojamo skaits mācību gada sākumā
	Izglītojamo skaits mācību gada beigās

	
	
	Licences numurs
	Licencēšanas
datums

	
	

	Pamatizglītības programma
	21011111
	V_801
	27.08.2018.
	121
	115

	Pirmsskolas izglītības programma
	01011111
	V- 3344
	23.12.2010.
	40
	42




2. Izglītības iestādes darbības pamatmērķi   

2.1.    Nodrošināt kvalitatīvu un izglītojamo individuālajām vajadzībām atbilstošu izglītības procesu, veicinot ikviena izglītojamā izaugsmi, mācību sasniegumus un motivāciju mācīties.

2.2.   Pilnveidot drošu, iekļaujošu un labbūtību veicinošu mācību vidi, kurā ikviens izglītojamais jūtas pieņemts, cienīts, emocionāli un fiziski drošs, piederīgs izglītības iestādes kopienai.
  
2.3.  Stiprināt izglītības iestādes vērtībās balstītu kultūru, sistemātiski integrējot izglītības iestādes vērtības mācību un audzināšanas procesā, ikdienas komunikācijā un sadzīvē.



2.2.1. Informācija par izglītības iestādes 2025./2026.m.g. noteikto izglītības kvalitātes mērķu sasniegšanu:

	Nr.p.k.
	Kvalitatīvais/kvantitatīvais indikators
	Noteiktais rādītājs 
	Sasniegtais rezultāts

	1.
	Visi izglītojamie iegūst sertifikātus par centralizēto eksāmenu nokārtošanu un saņem apliecību par vispārējās pamatizglītības iegūšanu.
	1. Visi izglītojamie saņem sertifikātus par centralizēto eksāmenu nokārtošanu, sasniedzot minimālo vērtējuma slieksni –15%.
2. Vidējais sniegums centralizētajos eksāmenos ir valsts vidējā snieguma līmenī un augstāks.
	Visi centralizētajiem eksāmeniem pieteikti izglītojamie (100%) e  saņēma sertifikātus par centralizēto eksāmenu nokārtošanu. 
Angļu valodas monitoringa darbā, Latviešu valodas un matemātikas centralizētajos eksāmenos izglītojamo sniegums ir valsts vidējā līmenī vai augstāk. Dabaszinību diagnosticējošajā darbā izglītojamo sniegums ir augstāks (+5,3%) nekā vidējais rādītājs valstī. 
Izglītojamo sniegums dažādās  pārbaudītajās pratības dimensijās tika analizēts augusta pedagogu sanāksmē.

	2.
	Regulārs mācību darbs visa mācību gada garumā.
	Mācību gada noslēgumā izglītojamajiem nav noteikti papildus atbalsta pasākumi (konsultācijas) un pēcpārbaudījumi.
	Regulāru mācību darbu visa gada garumā apliecina fakts, ka pēc provizorisko vērtējumu saņemšanas pirms mācību gada noslēguma, netika izmantota iespēja uzlabot gala vērtējumu mācību priekšmetā. 
Salīdzinot ar 2024./2025. mācību gadu, izglītojamo skaits, kuriem ir noteikti papildus atbalsta pasākumi (konsultācijas) un pēcpārbaudījumi, ir samazinājies par 33%. 

	3.
	Izglītojamo dalība Valsts izglītības attīstības aģentūras organizētajās mācību priekšmetu olimpiādēs, kā arī atklātajās vai partneru organizētajās olimpiādēs.
	Katra mācību priekšmetu olimpiādē piedalās vismaz 1 dalībnieks.
25 % no mācību priekšmetu olimpiādēs pieteiktajiem izglītojamajiem iegūst godalgotas vietas Augšdaugavas un Līvānu novadu mērogā. 
	Izglītojamie aktīvi piedalījās (unikālais pieteikto izglītojamo skaits 34 % no kopējā izglītojamo skaita) gan Augšdaugavas un  Līvānu novadu mācību priekšmetu olimpiādēs, gan atklātajās  mācību priekšmetu olimpiādēs, uzrādot augstu sniegumu un iegūstot godgalgotas vietas. 
No pieteiktajiem olimpiāžu dalībniekiem novada posmā 41% dalībnieku  ir ieguvuši godalgotu vietas vai Atzinību Augšdaugavas un Līvānu novada mācību priekšmetu olimpiādēs.
Valsts mēroga Atklātajās olimpiādes no pieteiktajiem olimpiāžu dalībniekiem 27 % ieguvuši godalgotas vietas vai Atzinību.

	4.
	Pedagogu profesionālās kompetences pilnveide
	Visi pedagogi (100%) piedalās profesionālās kompetences pilnveides kursos un dalās ar iegūtajām atziņām ar kolēģiem.
	Visi pedagogi (100%) regulāri pilnveido savu kompetenci profesionālās pilnveides kursos, apmeklē konferences, piedalās tiešsaistes semināros. Tika apmeklēti kopīgi kursi un apmācības par mācību sasniegumu vērtēšanu, pārbaudes darbu veidošanu atbilstoši SOLO taksonomijai, bērnu tiesību aizsardzības jautājumiem,  vardarbības risku mazināšanas iespējām KiVa programmas un Dažādības treniņa programmas ietvaros, digitālo prasmju pilnveidi un digitālo rīku apgūšanu.
Ar iegūto pieredzi pedagogi dalās iknedēļas sanāksmēs.
Pedagogi praktizē savstarpējo stundu vērošanu un analīzi.



2.2.1.1. Informācija par izglītības iestādes 2026./2027.m.g. noteikto izglītības kvalitātes mērķu sasniegšanu:
	Nr.p.k.
	Kvalitatīvais/kvantitatīvais indikators
	Noteiktais rādītājs 
	Sasniegtais rezultāts

	1.
	Droša, iekļaujoša un labbūtību veicinoša mācību vide.

	Izglītojamie jūtas droši, pieņemti un piederīgi izglītības iestādei.
Savlaicīgi tiek nodrošināts nepieciešamais labbūtības atbalsts.
	

	2.
	Kvalitatīvs, diferencēts un uz izglītojamā izaugsmi vērsts mācību process.

	Pedagogi mācību procesā mērķtiecīgi izmanto diferencēšanu, individualizāciju, personalizāciju, formatīvo vērtēšanu un izglītojamo pašvadītu mācīšanos sekmīga un stabila  summatīvā vērtējuma sasniegšanai.
	

	3.
	Mērķtiecīgs pedagogu metodiskais darbs, profesionālā sadarbība un pieredzes apmaiņa.
	Stiprinās pedagogu sadarbība, pieredzes apmaiņa un vienota pieeja mācību procesa plānošanai, īstenošanai un izvērtēšanai.
	



2.2.2.  2025./2026. mācību gada darba prioritātes un sasniegtie rezultāti

	Sasniedzamie rezultāti kvantitatīvi un kvalitatīvi
	Norāde par uzdevumu izpildi (Sasniegts/daļēji sasniegts/ Nav sasniegts) un komentārs

	Prioritāte: Izglītības iestādes vērtību iekļaušana mācību procesā un vērtībās balstītas kultūras stiprināšana.  Daļēji sasniegts

	a) kvalitatīvi 

Droša, iekļaujoša un sadarbībā balstīta mācību vide. 
Panākta kopīga izpratne par to, kādas vērtības izglītības iestāde īsteno un ko tās nozīmē ikdienā. 
Vērtības ir integrētas mācību procesā, atspoguļojas reālās dzīves situācijas un vērtībās balstītos projektos.
Vērtības kļūst par ieradumiem, kas atspoguļojas  konkrētā rīcībā un  savstarpējās attiecībās.

	
	Izglītības iestādes vērtības tiek aktualizētas mācību un audzināšanas procesā, ārpusstundu pasākumos un ikdienas komunikācijā. 
Pedagogi veicina vērtībās balstītu rīcību un izglītojamo izpratni par cieņu, atbildību, un drošību.
Sadarbībā ar vizuālās mākslas pedagogu, izglītojamajiem un mūsu absolventiem tika izveidots jauns izglītības iestādes logo dizains, ko izmantojam informatīvajos materiālos un sociālajos tīklos.  
Vienota izglītības iestādes vērtību izpratne un praktiska īstenošana ikdienā ir nepārtraukts process,  turpināsim  to attīstīt un pilnveidot.

	b) Kvantitatīvi

Izglītības iestādes kopiena: izglītojamie, pedagogi, administrācija, tehniskais personāls un vecāki zina un respektē izglītības iestādes vērtības.
Izglītības iestādes vērtības atspoguļojas mācību procesā, ārpusstundu nodarbībās un aktivitātēs.

	
	Izglītības iestādes vērtības tiek integrētas ikdienas dzīvē, tomēr to izpratne un konsekventa īstenošana ne visās klašu grupās un situācijās ir vienāda.
Atgriezeniskā saite no izglītojamo aptaujām un pedagogu pašnovērtējuma dokumentiem liecina, ka izglītības iestādes vērtību iekļaušana mācību procesā ir jāturpina. Esam iekļāvuši šo prioritāti arī  izglītības iestādes attīstības plānā turpmākajam periodam.

	Prioritāte: Iekļaujošas un atbalstošas mācību vides nodrošināšana, kurā ikviens izglītojamais jūtas pieņemts, drošs un motivēts mācīties. - Daļēji sasniegts

	a) Kvalitatīvi
Vienlīdzīgu mācīšanās iespēju nodrošināšana visiem izglītojamajiem.
Tiek īstenota kompetenču pieejā balstīta mācīšanās, kurā izglītojamais aktīvi iesaistās, pēta, sadarbojas un reflektē par savu mācīšanos.
Mācību procesā tiek izmantoti dažādi mācību resursi un digitālie rīki, lai nodrošinātu pieejamību visiem izglītojamajiem.
Individualizēta un  diferencēta mācību pieeja mācību procesā ar atbalstošu formatīvo vērtēšanu un regulāru atgriezenisko saiti.
	
	
Tika nodrošināts atbalsts izglītojamajiem  atbilstoši viņu individuālajām vajadzībām.
Izglītojamajiem līdz 5.klasei tika nodrošināts pedagoga palīga atbalsts. 
Projekta "Skola kopienā" ietvaros 2. un 3.klasē izglītojamajiem tika īstenotas Lasītprasmes nodarbības, bet pamatskolas izglītojamajiem tika sniegts konsultatīvais atbalsts un individuālās konsultācijas mācību priekšmetos.
Pedagogi un atbalsta personāls regulāri sadarbojās, lai savlaicīgi identificētu izglītojamo mācību un labbūtības vajadzības.
Arī turpmāk nepieciešams stiprināt iekļaujošas mācību vides principu īstenošanu ikdienas mācību procesā, pilnveidot pedagogu prasmes darbā ar dažādām izglītojamo mācīšanās un individuālām īpatnībām.
Jāturpina pilnveidot arī atbalstošas, savlaicīgas, nepārtrauktas un efektīvas atgriezeniskās saites sniegšana. 

	b) Kvantitatīvi
Katram izglītojamajam, neatkarīgi no viņa spējām un vajadzībām, ir nodrošināta iespēja sasniegt savus mērķus. 
Visi izglītojamie noslēdz mācību gadu bez papildus atbalsta pasākumiem un pēcpārbaudījumiem.

	
	
Diferencētu mācību pieeju un individualizētu atbalstu turpināsim pilnveidot. 
Pagājušajā mācību gadā papildu atbalsta pasākumi (konsultācijas) bija nepieciešami 3% izglītojamo no kopējā izglītojamo skaita. Salīdzinot ar iepriekšējiem mācību gadiem, šis rādītājs ir samazinājies.
Salīdzinot ar 2024./2025. mācību gadu, izglītojamo skaits, kuriem ir noteikti papildus atbalsta pasākumi (konsultācijas) un pēcpārbaudījumi, ir samazinājies par 33%.




2.3.3. Informācija, kura atklāj izglītības iestādes darba prioritātes un plānotos sasniedzamos rezultātus 2026./2027. mācību gadā (kvalitatīvi un kvantitatīvi)

	Prioritāte
	Sasniedzamie rezultāti kvantitatīvi un kvalitatīvi

	Nr.1 
Izglītības iestādes vērtību iekļaušana mācību procesā un vērtībās balstītas kultūras stiprināšana.
	a) kvalitatīvi 
Izglītības iestādes vērtību mērķtiecīga un vienota īstenošana mācību procesā.
Sistēmas pilnveide izglītojamo vērtīborientētas mācīšanās vajadzību diagnosticēšanai. 
Izglītojamo kompetenču un sasniegumu pilnveidošana, sasaistot mācību rezultātus ar izglītības iestādes vērtībām un nodrošinot iespējas tās praktiski īstenot dažādās mācību un ikdienas situācijās.
Metodiskās sadarbības grupas darbības pilnveide. 
Karjeras izglītības atbalsta pasākumu pilnveide, sekmējot izglītojamo virzībai tālākizglītībā.
Preventīvā darba pilnveide labbūtības uzlabošanai, iesaistot vietējo kopienu un vecākus.
Saliedētas, uz attīstību vērstas izglītības iestādes vadības komandas darbs.


	
	b) kvantitatīvi
Izglītības iestādes kopiena: izglītojamie, pedagogi, administrācija, tehniskais personāls un vecāki (vismaz 85 %) zina un respektē izglītības iestādes vērtības. 
Izglītības iestādes radītās vērtības un to izzināšana atspoguļojas mācību procesā, ārpusstundu nodarbībās un izglītības iestādes kultūras un ikdienas dzīvē (vismaz 90 %). 
Mācību sasniegumi uzrāda pozitīvu dinamiku.


	Nr.2 
Mūsdienīgas un atbalstošas mācību vides nodrošināšana, kurā ikviens izglītojamais jūtas pieņemts, drošs un motivēts mācīties.


	a) kvalitatīvi
Izglītojamie drošā un atbalstošā mācību vidē ir motivēti mācīties, aktīvi iesaistās mācību procesā, attīsta pašvadītas mācīšanās, sadarbības, komunikācijas, kritiskās domāšanas un digitālās prasmes; sasniedz savām spējām atbilstošus mācību rezultātus. 
Pedagogu profesionālās pieredzes apmaiņa caur savstarpējo un atklāto stundu vērošanu un to analīzi.
Sekmēt metodisko darbu un pedagogu izglītošanos IKT un MI jomās.
Droša vide ārkārtējā apdraudējumā.

	
	b) kvantitatīvi
Visi izglītojamie (100 %) iegūst izglītību atbilstoši pamatizglītības programmai.
Katram izglītojamajam, neatkarīgi no viņa spējām un vajadzībām, ir nodrošināta iespēja sasniegt savus mērķus. 
Vismaz 90 %  izglītojamo noslēdz mācību gadu bez papildus atbalsta pasākumiem.
Visi izglītojamie turpina izglītoties kādā no izglītības iestādēm, tai skaitā, iekļaujoties Līvānu novada izglītības ekosistēmā.




3. Elementu izvērtējums  /stipro pušu un turpmāko attīstības vajadzību aspektā/
3.1.Kategorija “KVALITATĪVAS MĀCĪBAS” kvantitatīvais un kvalitatīvais   
      izvērtējums
      Elements “Mācīšana un mācīšanās”

Pašvērtēšanā izmantotās kvalitātes vērtēšanas metodes:
1) Mācību stundu vērošana, savstarpējo stundu vērojumu apkopojums un analīze.
2) Individuālās sarunas pēc mācību stundas vērošanas.
3) Dokumentu analīze - atbilstība ierakstiem skolvadības sistēmā, iestādes vērtēšanas kārtībai.
4) Pedagogu pašvērtējuma analīze.

Būtiskākie dati, informācija un secinājumi no mācību stundu/nodarbību vērošanas:

1. Mācību stundu vērojumu dati liecina, ka  pedagogi skaidri un saprotami komunicē mācību stundas sasniedzamo rezultātu un pārliecinās to saprotamību izglītojamajiem. Stundā skaidri saredzami visi posmi - aktualizācija, apjēgšana un refleksija. Lielākā daļa pedagogu pozitīvi novērtējuši savstarpējo stundu vērošanas pieredzi.
2. Izglītojamajiem sniegtās atgriezeniskās saites liecina, ka vairumā gadījumu pedagogi zina un respektē izglītojamo individuālās spējas un vajadzības, sniedz atgriezenisko saiti, kas palīdz uzlabot sniegumu. Pedagogi arvien vairāk apzinās nepieciešamību pielāgot uzdevumus dažādiem izglītojamo līmeņiem, taču padziļināta un sistemātiska mācību procesa diferencēšana talantīgajiem izglītojamajiem un izglītojamajiem ar mācību grūtībām vēl ir pilnveides procesā.
3. Visās klašu telpās ir pieejami digitālie ekrāni vai interaktīvā tāfele, mācību procesā pārdomāti tiek integrēti digitālie mācību līdzekļi (platformas Soma.lv, Skola2030 materiāli, kahoot viktorīnas, mentimeter interaktīvo prezentāciju un aptauju rīku u.c.), veicinot izglītojamo aktīvu iesaisti. Pedagogi sadarbojas ar pašvaldības izglītības tehnoloģiju mentori, lai pilnveidotu savas digitālās prasmes un varētu tās izmantot savā profesionālajā darbībā. 
4. Pedagogi klasē rada un uztur pozitīvu mācīšanās kultūru, izglītojamie tiek mudināti sadarboties un atbalstīt vienam otru. Klasē valda cieņpilna, labvēlīga, droša un uz sadarbību vērsta gaisotne.
5. 95% ieraksti skolvadības sistēmā E-klase tiek veikti regulāri, ievērojot mācību sasniegumu vērtēšanas kārtībā noteiktos kritērijus. 

	Stiprās puses
	Turpmākās attīstības vajadzības

	Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei 
Lai iegūtu objektīvu informāciju par mācīšanas un mācīšanās procesa kvalitāti, stundu vērošanu veica izglītības iestādes administrācija, atbalsta personāls (sociālais pedagogs un psihologs) un pedagogi savstarpējā stundu vērošanā. Īpaša uzmanība tika pievērsta adaptācijas procesam 1.klasē, uzsākot mācības izglītības iestādē. 
Lai izvērtētu atbalsta sniegšanas vajadzības pedagogiem digitālo rīku izmantošanā mācību procesā, stundu vērošanā piedalījās arī pašvaldības izglītības tehnoloģiju mentore.
Ir izveidota vienota stundu vērošanas veidlapa vadības komandai un savstarpējās stundu vērošanas veidlapa pedagogiem. Pēc vērotās stundas tiek veikta stundas analīze un sniegta atgriezeniskā saite pedagogam.
	


Iekļaut savstarpējā stundu vērošanā konkrētus mērķus, piemēram, mācīšanās stratēģiju vai formatīvās vērtēšanas paņēmienu vērošanu, kā arī lai identificētu jomas, kurās nepieciešams metodisks atbalsts.


	Izglītības procesa plānošanas un īstenošanas efektivitāte un kvalitāte
Stundu vērojumi liecina, ka pedagogi veiksmīgākai izglītojamo iesaistei stundās izmanto daudzveidīgas mācību metodes un digitālos rīkus. Mācību procesā aktīvi tiek izmantoti CromeBook datori. Vairumā gadījumu, izglītojamie ļoti labi pārvalda  savus lietotāja konta datus veiksmīgai un ātrai darba uzsākšanai. 
Finansējuma ietvaros katru mācību gadu tiek iegādāti jauni mācību līdzekļi un papildināti jau esošie mācību līdzekļu krājumi. 
Izglītojamajiem un pedagogiem pieejamas PROF licences platformā uzdevumi.lv, kā arī digitālie materiāli dažādos mācību priekšmetos platformā soma.lv un digitālie materiāli svešvalodu apgūšanai. Sākumskolas pedagogi piedalījās izdevniecības "Skolas vārds" digitālo materiālu aprobācijā.
	

Ieviest un regulāri izmantot ikdienas darbā stundu saraksta veidošanas rīku.
Nepieciešams pilnveidot vienotu izglītojamo CromeBook datoru uzlādes procesu, iegādājoties speciālās datoru uzlādes iekārtas.


	Izglītības procesa diferenciācija, individualizācija un personalizācija
Pedagogi mērķtiecīgi plāno mācību procesu, komunicē sasniedzamos rezultātus un izmanto atgriezenisko saiti izglītojamo mācīšanās atbalstam. Tiek izmantotas daudzveidīgas un izglītojamo aktivitāti veicinošas mācību metodes, kā arī nepieciešamības gadījumā tiek nodrošināta diferencēta pieeja izglītojamajiem ar atšķirīgām mācību vajadzībām. 
Izglītojamajiem  ir iespēja saņemt individuālo atbalstu mācību mērķu sasniegšanai konsultāciju veidā.
Izglītojamie tiek rosināti uzņemties atbildību par savu mācīšanos un plānot savu laiku, ņemot vērā savas ārpusstundu nodarbības.
	

Pievērst uzmanību dažādu izziņas līmeņu uzdevumu izmantošanai  atbilstoši izglītojamā talanta potenciālam, individuālo spēju pilnveidošanai un iekšējās motivācijas paaugstināšanai darbā ar talantīgajiem izglītojamajiem. 

	Mācību sasniegumu vērtēšanas kārtība
Izstrādātā vērtēšanas kārtība ir pieejama e-klases skolvadības sistēmā. E-klases ierakstu pārbaudes dati liecina, ka ir izveidojusies vienota izpratne par vērtēšanas kārtību, un  tā tiek ievērota. 
Mācību gada sākumā izglītojamajiem no jauna tiek aktualizēta izglītības iestādes vērtēšanas kārtība gan klases stundās, gan katrā mācību priekšmetā. Pirms summatīvajiem pārbaudes darbiem izglītojamie tiek informēti par mācību sasniegumu vērtēšanas kritērijiem. 
Ir izveidots koplietošanas dokuments summatīvo pārbaudes darbu plānošanai. Summatīvie pārbaudes darbi tiek atspoguļoti skolvadības sistēmas pārbaudes darbu plānotājā.
Saziņai ar vecākiem tiek izmantota E-klases skolvadības sistēmas dienasgrāmata un e-pasts. 
Klašu audzinātāji ērtākai komunicēšanai ar klasi un vecākiem ir izveidojuši kopīgas WhatsApp grupas aktuālo jautājumu risināšanai.
	Turpināt veidot pozitīvas un uz sadarbību vērstas attiecības ar vecākiem, lai varētu pēc iespējas pilnvērtīgāk reaģēt uz izglītojamā vajadzībām.

	Izglītības procesa īstenošana pirmsskolas izglītības programmā 
Pirmsskolas izglītības programmas īstenošanā tiek ievērotas Skola 2030 nostādnes atbilstoši vecumposmam, meklējot aizvien jaunas darba formas un metodes.
Pirmsskolas pedagoģes veiksmīgi sadarbojas ar mūzikas un sporta nodarbību vadītājām, organizē gadskārtu svētkus, radošo darbu izstādes, ēdiena gatavošanas nodarbības un citas aktivitātes. 
	

Izveidot vienotu sistēmu, kā pedagogi apkopo novērojumus par katra izglītojamā sasniegumiem un prasmju attīstību, veicot atbilstošu aprakstu un nodrošinot atgriezenisko saiti vecākiem.



Elementa “Mācīšana un mācīšanās” pašvērtēšanā iegūtais rezultāts atbilst kvalitātes vērtējuma līmenim Labi.

3.2.Kategorija “IEKĻAUJOŠA VIDE” kvantitatīvais un kvalitatīvais izvērtējums
Elements “Pieejamība”
Pašvērtēšanā izmantotās kvalitātes vērtēšanas metodes:
1. Vides novērtējums.
2. Izglītojamo un vecāku aptauja.

	Stiprās puses
	Turpmākās attīstības vajadzības

	Izglītības iestādes izpratne par faktoriem, kuri ietekmē izglītības pieejamību
Izglītības iestādē dažādām mērķgrupām (izglītojamajiem, vecākiem, pedagogiem, administrācijai, dibinātājam) ir līdzīga izpratne par iespējamajiem faktoriem, kuri ietekmē iekļaujošas, kvalitatīvas un uz attīstību vērstas vides nodrošināšanu, tostarp sociālekonomiskos faktorus, iekļaujošas vides pieejamību, izglītojamo individuālo vajadzību respektēšanu un sabiedrības mainīgajām prasībām.

	


Aktīvāka skolas padomes un vecāku iesaiste izpratnes veidošanā par izglītības pieejamību. 


	Izglītības vides pieejamība un izglītības programmas pielāgošana izglītojamiem ar speciālajām vajadzībām
Izglītības iestāde nodrošina pietiekamu vides pieejamību.
Šobrīd netiek nodrošinātas izglītības programmas izglītojamajiem ar speciālajām vajadzībām klātienē vai attālināti. Tai pat laikā izglītības iestādes administrācija plāno un nodrošina izglītības vides pieejamību izglītības iestādē, atbilstoši vajadzībām tiek izvērtēts un nodrošināts individuālais atbalsts izglītojamajiem ar atbalsta pasākumiem.
	




Izvērtēt vides pieejamību izglītības iestādē izglītojamajiem ar funkcionāliem traucējumiem. 
Veicināt izglītības iestādes personāla profesionālo pilnveidi iekļaujošās izglītības jomā.




	Izglītības iestādes iespēju un piedāvājuma ietekme uz iespējām nodrošināt augstu izglītības kvalitāti
Izglītības iestādē ir pieejams pilnas slodzes izglītības iestādes vadītājs, direktora vietnieks izglītības jomā un atbalsta personāls.
Izglītības iestādei ir pieejams dibinātāja finansējums mikroklimata un fiziskās vides jautājumu mērķtiecīgai sakārtošanai. Tiek segti ar mācībām saistītie izdevumi – mācību līdzekļi, transports, pusdienas, interešu izglītības aktivitātes.
Izglītības iestāde īsteno izglītojamo personības izaugsmi veicinošas izglītības programmas un citus pasākumus, lai sekmētu izglītojamo motivāciju mācīties.
Izglītības iestādē ir dažāda veida interešu izglītība (kultūrizglītība, interešu izglītība STEM jomā un valodu jomā), kura nodrošina izglītojamajiem iespējas pilnveidoties un iegūt daudzpusīgas iespējas.
Pedagogiem finansējuma ietvaros tiek apmaksāta gatavošanās mācībām un citiem papildus pienākumiem, kuri ietekmē pedagogu motivāciju un darba kvalitāti. 
Administrācija izvērtē pedagogu sasniegumus un izvirza apbalvošanai dažādās nominācijās par augstiem sasniegumiem mācību priekšmetu olimpiādes un konkursos.
	

	Izglītības iestādes rīcība priekšlaicīgas mācību pārtraukšanas risku mazināšanā
Sociālās atstumtības un priekšlaicīgas mācību pārtraukšanas riska mazināšanai tiek nodrošināts atbalsts ESF+ projekta "Skola – kopienā" ietvaros. 
Projekta ietvaros tika īstenotas grupu lasītprasmes nodarbības sākumskolas izglītojamajiem, konsultatīvā atbalsta individuālās nodarbības 9.klases izglītojamajiem un individuālās konsultācijas mācību priekšmetos 7.-9.klašu izglītojamajiem.
Projektā iesaistītie pedagogi un atbalsta personāls mācību gada noslēgumā piedalījās supervīzijās, lai analizētu savu pieredzi projekta gaitā un stiprinātu profesionālās prasmes.
	


Tiek plānots ESF+ projekta mērķgrupu paplašināt, piesaistot pārējo klašu izglītojamos.




Elementa “Pieejamība” pašvērtēšanā iegūtais rezultāts atbilst kvalitātes vērtējuma līmenim Labi.


3.3.Kategorija “IEKĻAUJOŠA VIDE” ” kvantitatīvais un kvalitatīvais izvērtējums
      Elements “Infrastruktūra un resursi”
Pašvērtēšanā izmantotās kvalitātes vērtēšanas metodes:
1. Izglītības iestādes infrastruktūras apsekošana.
2. Izglītojamo un vecāku aptauja.

	Stiprās puses
	Turpmākās attīstības vajadzības

	Izglītības iestādei pieejamie materiāltehniskie resursi izglītības programmas īstenošanai.
Izglītības iestādei ir atbilstošs dažādu materiāltehnisko resursu klāsts, kas nepieciešams izglītības programmu īstenošanai. Vismaz reizi gadā izglītības iestādes vadība izvērtē resursu nodrošinājumu.
Pedagogiem ir saprotama kārtība, kā pieteikt viņu darbam vajadzīgās iekārtas un resursus un kā pamatot to nepieciešamību.
Vairums pedagogu ir apmierināti ar pieejamajiem un nodrošinātajiem resursiem.
	



Plānveidīgi papildināt materiāltehnisko resursu nodrošinājumu.

	Izglītības iestādei pieejamās informācijas un komunikācijas tehnoloģijas un digitālie resursi izglītības programmas īstenošanai.
Izglītības iestādē ir pietiekama ITK infrastruktūra un nodrošinājums. 
Pedagogiem un izglītojamajiem ir iespēja izmantot digitālus tiešsaistes materiālus visos mācību priekšmetos.
Izglītības iestādē tiek ieviestas digitālas sistēmas elektroniskai saziņai, dokumentu un materiālu glabāšanai, vecāku un sabiedrības informēšanai.
Pedagogiem un izglītojamajiem ir izveidoti savi konti datu uzglabāšanai. Darbiniekiem darbā ar IKT tiek nodrošināts nepieciešamais tehniskais atbalsts.
Izglītības iestādē ir attālināto mācību īstenošanai nepieciešamās tehnoloģijas un programmatūra.
Pedagogi regulāri papildina zināšanas digitālo rīku apgūšanā un izmantošanā.
	


Nepieciešams regulāri plānveidīgi pilnveidot ITK infrastruktūru un ieplānot resursus materiālās bāzes atjaunošanai.


	Izglītības iestādes materiāltehnisko resursu un iekārtu izmantošanas efektivitāte.
Izglītības iestādē tiek pārraudzīts un izvērtēts resursu izmantošanas biežums, pieejamība un efektivitāte. 
Gan vadība, gan pedagogi, gan izglītojamie mācību procesā un ārpus tā pastāvīgi un atbildīgi lieto izglītības iestādē pieejamos resursus un iekārtas.
	

	Izglītības iestādes apkārtējā teritorija un telpu atbilstība mācību un audzināšanas procesam, to funkcionalitāte.
Saskaņā ar Veselības inspekcijas un Valsts ugunsdrošības un glābšanas dienesta atzinumiem izglītības iestādes telpas un funkcionalitāte atbilst normatīvajos aktos noteiktajām prasībām.
 Katram pedagogam ir pieejamas atpūtas un darba telpas, kā arī izglītojamajiem ir pieejama atpūtas zona.
Personāls un izglītojamie labprāt uzturas izglītības iestādes telpās.
Apkārtējā teritorija ir labiekārtota un izmantojama mācību un audzināšanas procesā.
	


Izglītojamie ir izteikuši vēlmi ierīkot volejbola laukumu tiešā izglītības iestādes tuvumā. Līdzekļi tiks piesaistīti no ESF+ projektiem.
Atbilstoši plānam nepieciešams veikt plānveida kosmētiskos remontus.




Elementa “Infrastruktūra un resursi” pašvērtēšanā iegūtais rezultāts atbilst kvalitātes vērtējuma līmenim Labi.



4. Informācija par lielākajiem īstenotajiem projektiem  un to rezultātiem 2025./2026. mācību gadā

4.1. ERASMUS Jaunatnes līdzdalības projekts "Vēstnešu ceļš". Projektu izstrādāja un  projekta aktivitātes īstenoja pašpārvalde. Tā mērķis bija izglītojamo emocionālās vides uzlabošana un labbūtības veicināšana, mazinot bulingu jauniešu vidū, veicinot empātiju, cieņu un saliedētību jauniešu starpā.
Projekta ietvaros tika īstenoti dažādi izglītojoši pasākumi un nodarbību cikli (piemēram, nodarbības par dzīvi sabiedrībā, veselīgiem ieradumiem, stresu, attiecībām un rūpēm par sevi), attīstot jauniešiem reālajā dzīvē nepieciešamas sociālās un pilsoniskās prasmes.
Vairākas aktivitātes tika īstenotas arī sadarbībā ar citu pašvaldības izglītības iestāžu pašpārvaldēm.

4.2. ESF+ projekts "STEM un pilsoniskās līdzdalības norises plašākai izglītības pieredzei un karjeras izvēlei"
Pirmsskolas, sākumskolas un pamatskolas izglītojamie piedalījās projekta piedāvātajās aktivitātēs, lai bagātinātu savu mācību pieredzi, sasaistītu teoriju ar praksi, radītu interesi par STEM jomu (zinātni, tehnoloģijām, inženierzinātnēm, matemātiku) un pilsonisko līdzdalību. 
Izglītības iestādē tika novadītas pilsoniskās līdzdalības nodarbības "EuroStarts" 7.-9.klašu izglītojamajiem, "Sulu un smūtiju laboratorija" pirmsskolas un sākumskolas izglītojamajiem, kā arī “Skautu stunda” sākumskolas izglītojamajiem.
Pārējās nodarbības notika pie projekta aktivitāšu īstenotājiem, kur dažādu vecumposmu izglītojamie varēja iepazīt ķiploku audzēšanas apstākļus, saldējuma gatavošanas tehnoloģijas, ķīmijas eksperimentus un magnētu iedarbību.

5. Absolventu tālākizglītība

Visi 2025./2026.mācību gada absolventi (100%) turpina apgūt izglītību. 
38% absolventu apgūst vidējo izglītību, no tiem – Līvānu 1. vidusskolā (15,5 %), Jēkabpils Valsts ģimnāzijā (7,5 %), Ogres Valsts ģimnāzijā (7,5 %) un Daugavpils Valsts ģimnāzijā (7,5 %).
54 % izglītojamo atbilstoši savām interesēm turpina izglītību tehnikumos Jēkabpilī, Daugavpilī un Ogrē un profesionālajās vidusskolās.
1 izglītojamais iegūst uzņemšanas izglītību jauniešiem ar citu dzimto valodu Beļģijā.

6. Citi sasniegumi un izglītības iestādei būtiska informācija

1. Jaunsilavas pamatskola sadarbībā ar Latvijas Universitātes Izglītības pētniecības institūtu piedalījās Starptautiskajā matemātikas un dabaszinātņu izglītības attīstības tendenču pētījumā (TIMSS) 4.klasēm, kas tika organizēts un vadīts izglītības iestādē. 
Pētījuma mērķis bija salīdzināt izglītojamo sasniegumus dažādās pasaules valstīs un analizēt izglītības kvalitātes tendences laika gaitā.
Izglītojamie veica datorizētus testa uzdevumus un aptauju par matemātikas un dabaszinātņu tēmām. Dabaszinātņu blokā pastiprināta uzmanība tiek veltīta izglītojamā izpratnei par vidi un ilgtspējīgu attīstību, savukārt matemātikā tiek analizēta izglītojamā spēja lietot loģisko domāšanu un risināt problēmsituācijas.  
Lai noskaidrotu mācību vides un ģimenes apstākļu ietekmi uz rezultātiem, pētījumā piedalījās un tiešsaistes aptaujas veica arī izglītojamo vecāki un pedagogs, kas māca dabaszinātnes un matemātiku 4.klasē.
2. Trīs 5.-9.klašu grupas piedalījās “Dažādības treniņa” nodarbībās, kuras īstenoja Bērnu aizsardzības centrs sadarbībā ar Izglītības iniciatīvu centru. 
Dažādības treniņa programmu mērķis bija veicināt izglītojamo izpratni par dažādības veidiem, veidot izpratni par stereotipiem, aizspriedumiem un procesiem, kas veicina diskriminējošas attieksmes veidošanos un stereotipu un aizspriedumu ietekmi uz cilvēku rīcību, palīdzēt novērtēt atšķirības starp līdzcilvēkiem, kā arī sniegt zināšanas un stratēģijas, lai uzlabotu saskarsmes un komunikācijas prasmes ar dažādām cilvēku grupām, neatkarīgi no to etniskās piederības, rases, veselības stāvokļa, vecuma, dzimuma, reliģiskās piederības un seksuālās orientācijas, un lai palīdzētu veidot pozitīvu, iekļaujošu, nediskriminējošu un nevardarbīgu izglītības iestādes vidi.
Arī pedagogi piedalījās profesionālās kompetences pilnveides diskriminācijas mazināšanas kā vardarbības prevences mācību programmā "Dažādības treniņš”
3. Lai veicinātu izglītojamo interesi par datorzinātnēm un STEM jomas mācību priekšmetiem, izglītības iestāde iesaistījās starptautiskajā informātikas un loģiskās domāšanas konkursā Bebr(a)s un tiešsaistes konkursā “Matemātiskais ķēriens”.

7. Informācija par izglītības iestādes akreditācijā un izglītības iestādes vadītāja profesionālās darbības novērtēšanā norādīto uzdevumu izpildi (ja attiecināms)





Izglītības iestādes vadītājs                                                                      Ingus Zālītis

